**И З В Е Ш Т А Ј**

**за работата на ООУ ,,Страшо Пинџур“ Кавадарци**

**во учебната 2020/2021 година**

Извештајот за работата на училиштето во учебната 2020/2021 година е изготвен врз основа на досегашната реализација на активностите кои влегуваат во рамките на Годишната програма за работата на училиштето во учебната 2020/2021 година и анализа на реализација на наставата и другите воннаставни активности, а во согласност со Законот за Основно образование, документи и акти на МОН, прописи и укажувања од БРО и ДПИ и Општина Кавадарци, како и најновите измени и протоколите во време на КОВИД – 19 во државата.

Учебната година започна на 01.10.2020 година, а заврши на 10.06.2021 година. Реализацијата на наставата и другата воспитно-образовна дејност се одвиваше редовно и според планирањата, односно дадените скратени програми од страна на БРО, како и според дадениот извештај од страна на МОН за тоа кои училишта ги исполнуваат критериумите за наставата да се одвива со физичко присуство, односно наставата поради ситуацијата со КОВИД – 19 да се одржува од далечина, преку платформата Microsoft Teams, за која пред почетокот на учебната година, целиот кадар беше соодветно обучен за нејзино имплементирање. Така, во ООУ „Страшо Пинџур“ Кавадарци наставата се одвиваше комбинирано и тоа: во централното училиште наставата со физичко присуство во учебната 2020/21 година ја следеа учениците од 1-3 одделение, додека учениците од 4-9 одделение наставата ја следеа од далечина; во подрачното училиште во с. Марена наставата се одвиваше со физичко присуство за сите ученици од 1-5 одделение; во подрачното училиште во с. Возарци наставата за учениците од 1-5 одделение се одвиваше со физичко присуство, додека пак наставата на учениците од 6-9 одделение се одвиваше од далечина; и во подрачното училиште во с. Дреново наставата за сите ученици од 1- 9 одделение се одвиваше со физичко присуство. Одредени прекини се случуваа во наставата со физичко присуство поради заболување на вработени и/или ученици и нивните семејства од КОВИД-19, но истите ја продолжуваа реализацијата на наставата онлајн, преку Microsoft Teams платформата. Во училиштето има вкупно 18 ученици кои земаат печатени материјали и не се во можност да ја следат наставата од далечина поради тоа што не располагаат со соодветна технологија и истите успешно и соодветно ги реализираат своите задачи по различни предмети, имаат елементи на оценување и прават индивидуални консултации со одредени наставници согласно нивните потреби, а според пропишаните протоколи за заштита и држење на дистанца во време на КОВИД- 19.

Учениците од ПОП кои се вкупно 18, наставата ја реализираа со физичко присуство и при спроведување на истата беа применети сите протоколи за превенција од КОВИД-19. Во текот на учебната година, покрај предвидените наставни содржини и нивната успешна реализација, успешно беа реализирани и останатите активности во и вон училиштето кои беа предвидени со наставните планови и програми.

Реализирани се вкупно 159 наставни денови.

Во ООУ „Страшо Пинџур“ - Кавадарци учат вкупно 552 ученици (534 во редовните паралелки додека пак 18 ученици во паралелките со посебни образовни потреби), од кои 372 се описно оценети а 177 се бројчано оценети.

Ученикот Џевџет Пашов од 9 одделение од ПОП, требаше да полага одделенски испит во месец јуни 2021 година, но, на истиот не се појави. Повторна можност за полагање на испитот ќе има во месец август 2021 година.

**Среден успех** на ниво на училиште во учебната 2020/2021 е 4,27 што е за 0.10 помалку од учебната 2020/21 година и 0.15 повеќе од учебната 2018/19 година:

2020/21 – среден успех во учебната година: 4.27

2019/20 – среден успех во учебната година: 4.37

2018/19 – среден успех во учебната година: 4.32

Изработена е **споредбената анализа** на успехот на учениците по пол, национален и социјален статус:

* со оглед дека нема ученици од ромска националност кои се оценети нумерички, статистиката за учениците од македонска националност покажува дека успехот на учениците од македонска националност е 4.27;
* учениците од женски пол имаат подобар успех (4,42) од учениците од машки пол (4,13);
* учениците со низок социјален статус имаат послаб успех (2,33) од учениците со повисок социјален статус (4,34).

**Изостаноци** на ниво на училиште се 5,057, што е за 8,060 изостаноци помалку од учебната 2019/20 година и за 4,346 помалку изостаноци од учебната 2018/19 година.

2020/21 година – 5,057 изостаноци, или просек по ученик 9,21

2019/20 година – 13,117 изостаноци, или просек по ученик 24,05

2018/19 година – 9,403 изостаноци или просек по ученик 13,73

Во однос на податоците по пол, национален и социјален статус добиени се следните податоци:

- учениците од машки пол (3,021) имат повеќе изостаноци од учениците од женскиот пол (2,036);

- учениците од ромска националност (937) имаат помалку изостаноци од учениците од македонска националност (4,102);

- учениците со низок социјален статус направиле помалку изостаноци (383) од учениците со повисок социјален статус (4,674).

Споредбено со претходните две учебни години **оправдани изостаноци** во учебната 2020/21 година изнесуваат 4,984, што во однос на минатата учебна година се помалку за 7,610 оправдани изостаноци. За учебната 2018/19 година оправданите изостаноци се 12,343, што се за 7,359 повеќе во однос на оваа учебна година.

2020/21 – 4,984 оправдани изостаноци, или просечно по ученик 9,07

2019/20 – 12,594 оправдани изостаноци или просечно по ученик 23,05

2018/19 – 12,343 оправдани изостаноци или просечно по ученик 24,02

Споредено со претходните две учебни години, **неоправданите изостаноци** во учебната 2020/21 година се 73, во однос на минатата учебна година се намалени за 450, а во споредба со учебната 2018/19 година се намалени за 673 изостаноци:

2020/21 – 73 изостаноци или просек по ученик 0,13

2019/20 – 523 неоправдани изостаноци или просек по ученик 0,97

2018/19 – 746 неоправдани изостаноци или просек по ученик 1,3

Поведението на учениците задоволува, односно од вкупниот број ученици (552), сите 552 ученици се со примерно поведение.

Во текот на учебната 2020/21 година училиштето има изречено една педагошка мерка за непристојно поведение на час.

Во однос на редовноста, нема изречено педагошка мерка.

* **Во текот на претстојната 2021/2022 учебна година, стручната служба ќе се стреми кон задржување на генерално позитивниот тренд во училиштето и подобрување на одредени аспекти. Преку следење на наставата, однесувањето на учениците и наставниците, ќе презема мерки кон подобрување на квалитетот на наставата, а со тоа и подобрување на успехот на ниво на училиште.**

Воспитно - образовната работа во училиштето е планирана со Годишната програма за работа на училиштето, а за секој наставен предмет наставниците изработија годишно глобално и тематско планирање. Сите наставници на крајот од секој месец даваат извештаи за реализираните додатни и дополнителни часови и СУА (воннаставни активности од разни области и реализацијата на активностите во секциите во училиштето). Застапени се сите предмети од задолжителната настава, додека од изборната настава се застапени:

* V одделение (централно и подрачни училишта) – Творештво;
* во централното училиште: VI а и VI б одделение - Класична култура во Европските цивилизации; VII а и VII б одделение – Истражување на родниот крај; VIII а и VIII б одделение – Изборен спорт IX а одделение – Проекти од информатика и IX б одделение – Истражување на родниот крај;
* во ПОУ во село Возарци: VI одделение - Етика во религиите; VII одделение –

Унапредување на здравјето; VIII одделение – Вештини на живеење и IX одделение- Унапредување на здравјето;

* во ПОУ во село Дреново: VI одделение – Запознавање со религиите; VII одделение – Вештини за живеење; VIII одделение – Изборен спорт, IX одделение – Проекти од информатиката.

Наставата е реализирана во целост, како редовната така и дополнителната и додатната настава, како и воннаставните активности и активностите во дневниот престој. Исто така успешно се реализираа и планираните содржини според Еко-стандардите од интегрираната Еколошка програма во образованието, а спроведени беа и заеднички активности за Меѓуетничката интеграција во образованието со партнер училиштето „Наим Фрашери“ од с. Неготино, Врапчиште. Исто така ученици од 9 одделение во училиштето се вклучија во МИО проект за младински акции во општината, на ниво на држава, со што се одржани повеќе онлајн состаноци, на кои младите заедно дискутираат за нивните потреби во општина Кавадарци.

Поради ситуацијата со КОВИД – 19 во училиштето не се реализираа излети, посети и екскурзии, како и натпревари.

Оваа година во училиштето се реализираа онлајн состаноци на Ученичкиот парламент во училиштето, со што до крајот на првото полугодие во учебната 2020/21 година беа избрани претседател, заменик претседател, ученички правобранител и заменик ученички правобранител, а учениците од УЗ се вклучени во сите органи и тела, односно комисии на ниво на училиште, согласно Законот за основно образование. Реализирани беа сите активности по повод недела на детето и прием на првачињата во детската организација, хуманитарна акција по повод недела на детето, еколошка активност со собирање на отпад, одбележување на 8 ми Декември- Св.Климент Охридски, учество на УЗ во органзирање на новогодишната прослава,организирање на ликовна изложба на тема Зима, се изработија правила на однесување во училиштето и училницата. Исто така учениците членови на УЗ имаа работилници со стручната служба во училиштето, на кои беа запознати со педагошките мерки и правилата на однесување во училиштето и истите беа повторно разгледани и по потреба изменети. Меѓу другото, голем дел од учениците од Ученичкиот парламент беа вклучени во повеќе тимови и тела во училиштето (Тим за ненасилство во училиштето, тим за еколошка едукација, тимови за грижа за здравјето на учениците, Подмладокот на црвениот крст, вклучени беа и во Тимот за Меѓуетничка интеграција во образованието, како и во Училишниот одбор, по насоките на МОН, според новиот закон за основно образование и новиот статут на училиштата);

Покрај ова, во учебната 2020/2021 година во училиштето беше реализирано следново:

* **активности за грижа за здравјето на учениците**: оваа година особено значение се даде на заштитата на менталното здравје на учениците, со што беа одржани повеќе работилници за анксиозноста, стресот и справување со ваквите појави, како и начини на соодветно справување и грижа за себе во време на КОВИД – 19, а исто така одбележани беа сите позначајни настани во однос на здравјето на учениците, како што се месецот за борба против болестите на зависност, Светскиот ден за борба против СИДА-та, а беа одржани и разни предавања од областа на здравјето од надворешни соработници од одредена стручна област и тоа онлајн на одредени платформи (ZOOM). Од страна на психологот, беше одржана и психолошка едукација со наслов: „Рационално-емотивна едукација“ за учениците од 9то одделение и истата се реализира преку МС Тимс. Целта на истата беше да им помогне на учениците да ја зголемат свесноста за сопствените емоции и нивното искажување.
* **активности на подмладокот на Црвен крст**: покрај активности за зачувување и грижа за менталното здравје во ова тело и покрај ваквата ситуација успешно беа реализира ни и хуманитарни акции за собирање на облека и материјали и храна, кои беа поделени на семејства во училиштето од ранливата категорија односно во социјален ризик, согласно протоколите во училиштето и државата за време на КОВИД – 19, работилници за Трговија со луѓе, превенција од насилство и сл.

**активности на Детската организација**, од кои позначајни беа одбележување на Детската недела со активности, но без свечен прием поради ситуацијата во државата со КОВИД-19, како и хуманитарни активности- донации за ученици од семејства во социјален ризик; По повод светскиот ден на книгата и авторското право, 23 април учениците од нашето училиште Марија Ангелова , Лана Пендева и Цветанка Ристова заедно со менторот Павлинка Костадинова и директорката на училиштето Илинка Бакева учествуваа во online работилницата која ја организира Собранието на Република Северна Македонија парламентарниот институт. По повод празникот на жената 8ми Март а со цел да се зголеми љубовта кон мајката учениците имаа свои активности.Нај малите изработија честитки во кои ја искажаа својата љубов и порака до своите мајки.Учениците од 4 и 5 одд.пишуваа состави во кои ја истакнаа еднаквоста на мажот и жената и почит кон жената ,мајка,баба,сестра**...** Учениците преку најразлични активности и работилници го одбележаа значењето на овој ден. Се читање на реферат за значењето на 22 Април учениците се запознаа со историјата, целите кои биле поставени и имаа можност преку дискусија да утврдат дали е зголемена еколошката свест кај луѓето. Учениците од прво до трето одд.зедоа учесво во манифестацијата Априлијада 2021 год.Сите ученици имаа свои групни маски со кои продефилираа низ училишниот двор. Одбележување 118 години од загинувањето на еден од најпознатите македонски револуционери, идеолог и бастион на македонското револуционерно движење - Гоце Делчев. По повод празникот 24ти Мај -Ден на македонските сесловенски просветители браќата Кирил и Методи ,а со цел да се развие љубов и почит кон браќата Кирил и Методиј учениците од 4 и 5 одд пишуваа песни и истражуваа на интернет. Во рамките на денот ,на учениците од VII,VIII IX одд им се спроведе едукативно предавање за ризиците по здравјето од овој опасен порок -пушењето.Во склопот наова предавање проследија и презентација со слики од ризиците кои настануваат со пушењето и пораки за здрав живот и вклучување на учениците во спортскиот турнир. И покрај новонастанатата ситуација учење од далечина учениците истрајно и солидно ја завршија и оваа учебна година со постигнување на добри резултати ,учества во многу натпревари ,наградни конкурси и во online работилници

* **активности на Ученичката заедница:** запознавање на учениците, односно претседателите од сите одделенија со новите измени во Законот за основно образование, како и запознавање со новата програмата на Ученичкиот парламент и начинот на функционирање и обврските кои ќе ги имаат учениците со сите овие настанати измени за учебната 2020/21 година. Исто така, се направи избор на претседател на Ученичкиот парламент, како и потпретседател и секретар-записничар кој ќе ги евидентира реализираните состаноци, се избраа ученик правобранител и негов заменик, а се избраа и ученици кои учествуваат во повеќе училишни програми (МИО, ЕКО, Ненасилство во училиштето), а има и претставници од редот на Ученичкиот парламент во Училишниот одбор. Со Ученичкиот парламент се направи и работилница за правила на однесување, запознавање на учениците од страна на стручната служба со Правилник за изрекување на педагошки мерки и награди на учениците, запознавање со начини на постапување во училиштето во случаи на насилно однесување и кои се нивните одговорности како претставници на учениците во вакви случаеви, сето тоа на онлајн состаноци преку Microsoft Teams и ZOOM платформата.
* **активности на Училишниот спортски клуб**: и покрај новонастанатата ситуација, согласно со програмата за одржување на наставата по физичко и здравствено образование предложена од страна на БРО и МОН; а со дадена согласност од страна на родителите, во училиштето се изведија неколку пешачења во блиската околина како и активности во природа и велосипедизам, со строго почитување на мерките за заштита од страна на Министерството за здравство и Владата на РСМ, како и протоколите кои се пропишани во училиштето за време на пандемијата со КОВИД- 19. Според програмата на Училишниот спортски клуб(УСК) при ООУ ,, Страшо Пинџур ,, оваа година поради пандемијата предизвикана од COVID-19, беше со ограничени активности но сепак се најде начин за континуирани спортски активности каде тоа го дозволуваа дозволените протоколи и мерки. Најмногу се посвети внимание на активностите кои беа понудени од старна на Федерацијата на Училишен спорт на Македонија кои беа презентирани како видео проекции и беа реализирани во домашни услови и услови на отворено со ограничен број на ученици, а тие активности беа наречени ФУСМ Предизвик и Психологија во училишниот спорт. Преку воннаставните активности планинарење ,пешачење возење велосипед, и други активности беа направени неколку подвизи, како што беше искачување на врвовоте Љубаш и Катунишки камен, и возење велосипед до Моклишкото езеро. Активно учество се зема и на настаните ,,22 Септември- Светскиот ден без велосипеди,, и ,,Отворена училишна спортска недела“
* **превентивни активности на училишниот тим за превенција од насилно однесување:** Во текот на првото полугодие во учебната 2020/21 година, за претставници од училиштето кои се членови во овој тим, се одржа дополнителна обука за формирање на меѓусекторски тим на ниво на општина за постапување со деца кои се запоставени како и жртви на насилство, што дополнително се збогатува оваа училишна програма, а е во согласност со новото Упатство за постапување со деца кои се жртви на насилство и се занемарени, донесено од страна на МОН.
* **активности за општествено корисна и хуманитарна работа**: беа организирани хуманитарни акции од вработените и учениците за ученици во редовната настава и учениците во паралелките со посебни образовни потреби, од социјални и здравствени причини. Учениците од трето и четврто одделение заедно со своите наставници спроведоа активност за хуманитарна помош (храна,облека и средства за хигиена) и собраните средства ги донираа во ОО Црвен Крст на Кавадарци, беше организирана хуманитарна акција „Подари – стопли нечие срце“ за учениците во нашето училиште кои се во социјален ризик (материјали – училишен прибор, облека и обувки за момчиња и девојчиња), хуманитарни собирни акции од чои средствата беа наменети за помош за оперирање на ученичка од второ одделение од нашето училиште, а повеќето вработени и ученици организираа хуманитарна акција за наш сограѓанин на кого му беше потребно за операција за трансплатација на бубрег, Хуманитарна акција по повод ,,Недела на солидарноста” во која учениците собираа парични донации за стари и изнемоштени лица и лица во социјален ризик.

Соработката на родителските совети на ниво на паралелка како и Советот на родители на ниво на училиште продолжува да се одржува преку социјалните мрежи како и оналјн состаноци на одредени платформи. Формата на соработка со родителите се одвиваше преку индивидуални телефонски разговори, како и групни и општи родителски средби кои се одвиваа онлајн во договор со наставниците, стручната служба во училиштето и родителите. Успешно се реализира соработка и со другите основни училишта во градот, како и со други надворешни институции и невладини организации, како што се Јавно здравје, Медицинскиот центар, МВР Кавадарци, Локална Самоуправа на град Кавадарци, ОСПМП, СППМД, Црвен Крст и НВО „Тисовец“ од с. Возарци и покрај настанатата ситуација со КОВИД - 19. Особено засилена беше соработката во периодов со Јавно здравје, Медицинскиот центар, Црвен Крст на град Кавадарци и Општина Кавадарци спроведувајќи низа активности во училиштето за заштита на физичкото и менталното здравје на учениците и вработените во училиштето, како и советодавно делување на родителите во однос на сите новонастанати промени во оваа учебна година.

Стручната служба реализира советување со родители на ученици кои нередовно ја посетуваат наставата и ученици кои имаат намален успех, дел со физичко присуство – индивидуално согласно протоколите за заштита, дел оналјн на платформи. Исто така беа реализирани и дел од програмите за работа со ученици вклучени со инклузија, за ранливи групи на ученици и за надарени ученици, кои по нивната индентификација, беа следени во текот на првото полугодие и се работеше индивидуално и групно за подобрување на нивниот социјален и емоционален статус. Се работи и во подршка на наставниците во подготвување на педагошка евиденција и документација и за реализација на годишните планови и програми и при изработувањето на индивидуалните образовни планови за учениците вклучени во инклузија. Исто така во однос на програмата за професионално усовршување на воспитно-образовниот кадар беа реализирани неколку обуки: Обука на наставниците за користење на Microsoft Teams платформата, заедно со наставниците по ФЗО кои ќе ја реализираат наставата по физичко и здравствено образование според новите измени во Законот за основно образование, разни состаноци и обуки на наставниците за изработка на скратените наставни програми во оваа учебна година, како и следење на повеќе вебинари од областа на воспитанието и образованието преку ЕДУИНО платформата во соработка со БРО.

Во текот на целата учебна година во училиштето имаше увиди од страна на општински и државни просветни инспектори за почетокот на новата учебна година, реализацијата на наставата со физичко присуство и од далечина, како и за пријавените ученици кои нередовно ја посетуваат наставата и за водењето на педагошката евиденција и документација од страна на наставниците во училиштето. Исто така училиштето оствари соработка и со Центарот за социјални работи по основ на одредени случаи за ученици од училиштето.

Во текот на целата учебна година редовно ја реализираа планираната програма сите органи на училиштето (Училишен одбор, Совет на родители и Активите на одделенска и предметна настава – преку континуирани онлајн состаноци на овие органи и тела). Следењето на реализацијата на воспитно-образовната работа во училиштето, како и педагошката евиденција и документација ја вршеа директорот и стручната служба во училиштето. Се реализираа и посети на часови, а со посебен акцент на наставата од далечина и подготвеноста на наставниците и учениците за користењето на новата платформа. Документацијата редовно се водеше дневниците на паралелките, а ученицие за својот успех преку евидентините листови беа известени на 21.01.2020 година, оние кои беа со физичко присуство, односно преку е-дневникот, онлајн состаноци и други начини на комуникација преку социјалните мрежи и телефонски за оние ученици кои ја следата наставата од далечина. На 14.06.2021 г. учениците од 9то одделение ги добија своите свидетелства.

**Изготвиле:**

**Атанас Иваноски \_\_\_\_\_\_\_\_\_\_\_**

**Бети Темова \_\_\_\_\_\_\_\_\_\_\_**

**Директор**

**\_\_\_\_\_\_\_\_\_\_\_\_\_\_\_\_**

**Илинка Бакева**